open-index/open-wikipedia-markdown huggingface dataset:
Marilyn Bergman

**Marilyn Bergman**, o.s. *Keith*, (10. marraskuuta 1929 New York, Yhdysvallat – 8. tammikuuta 2022 Los Angeles) oli yhdysvaltalainen elokuvamusiikin sanoittaja. Hän sanoitti runsaasti musiikkia aviomiehensä Alan Bergmanin kanssa ja voitti urallaan kolme Oscar-palkintoa.

Marilyn Keith painottui high schoolissa musiikkiin ja opiskeli New Yorkin yliopistossa psykologiaa ja englannin kieltä. Opintojen jälkeen hän muutti Los Angelesiin, missä tapasi sanoittaja Alan Bergmanin. He menivät naimisiin vuonna 1958 ja ryhtyivät yhdessä sanoittamaan elokuvamusiikkia.

Ray Charles nauhoitti vuonna 1967 Bergmanien sanoittaman ja Quincy Jonesin säveltämän tunnuskappaleen elokuvaan *[[Yön kuumuudessa]]*. Seuraavana vuonna he sanoittivat *[[Seikkailija Thomas Crown]]* -elokuvaan kappaleen ”The Windmills of Your Mind”, jonka sävelsi Michel Legrand ja esitti Noel Harrison. Laulusta tuli kansainvälinen menestys, ja se sai parhaan laulun Oscar-palkinnon. Legrandista tuli Alan ja Marilyn Bergmanin pitkäaikainen musiikillinen yhteistyökumppani. He kirjoittivat Marvin Hamlischin kanssa vuoden 1973 elokuvaan *[[Parhaat vuotemme]]* tunnuskappaleen, joka nousi Barbra Streisandin esittämänä listaykköseksi ja toi Bergmaneille toisen Oscar-palkinnon. Muita Legrandin ja Bergmanien yhteistyökappaleita ovat muun muassa ”What Are You Doing the Rest of Your Life?” ja ”How Do You Keep the Music Playing?”.

Bergmanit kirjoittivat Marvin Hamlischin kanssa kappaleen ”The Last Time I Felt Like This” vuoden 1978 elokuvaan *[[Samaan aikaan ensi vuonna]]*. Bergmanien sanoittama, Dave Grusinin säveltämä ja Stephen Bishopin laulama ”It Might Be You” elokuvasta *[[Tootsie – lyömätön lyyli]]* nousi listoilla kymmenen kärkeen vuonna 1982. Seuraavana vuonna Bergmanit voittivat Michel Legrandin kanssa parhaan musiikin Oscar-palkinnon elokuvan *[[Jentl]]* musiikkiraidasta.

Marilyn Bergman valittiin vuonna 1985 ensimmäisenä naisena ASCAP:n johtokuntaan. Vuonna 1994 hänestä tuli järjestön johtokunnan puheenjohtaja. Yhdysvaltain lauluntekijäakatemia myönsi Bergmaneille palkinnon elämäntyöstä vuonna 1995, ja samana vuonna Berklee College of Music nimitti heidät kunniatohtoreiksi. Marilyn Bergmanille myönnettiin vuonna 1996 ranskalainen Ordre des Arts et des Lettres -kunniamerkki.

Bergman toimi ASCAP:n johtokunnan puheenjohtajana ja kansainvälisen tekijänoikeusjärjestökonfederaation CISACin puheenjohtajana. Hänen tyttärensä Julie Bergman Sender on elokuvatuottaja.

## Lähteet
Merivoimien Itämeren suunnitelma eurooppalaisen sodan varalta

**Merivoimien Itämeren suunnitelma eurooppalaisen sodan varalta** () oli Venäjän keisarikunnan laivaston suunnitelma Suomenlahden rannikkojen suojelemiseksi Saksan laivaston ja maavoimien mahdolliselta hyökkäykseltä kohti Pietaria Suomen tai Viron rannikon tai Suomenlahden kautta. Suunnitelma valmistui kesäkuuhun 1912 mennessä.

Suomenlahden sulkeminen rannikkotykistön tulella jaettiin neljään puolustusasemaan. Pääpuolustusaseman () linja kulki reittiä Naissaari () – Porkkalanniemi (). Vuoteen 1917 mennessä ei ollut vielä saatu kokonaan valmiiksi rakennettua 14"-tornikanuunapattereille sekä Naissaarelle että Mäkiluodolle.

Pääpuolustusaseman rinnalle piti perustaa kalliosivuasema () linjalle Porkkalanniemi–Tvärminne () takarajana Kronstadtin alue (). Kalliosivuasemassa oli 1917 vielä vain väliaikaisia pattereita. Koska asemissa oli vain laivaston keveitä osastoja, oli aikomus vuoden 1917 loppuun mennessä valmistella rannikkotykistöasemat.

Suunnitelmassa oli keskeistä syvyydessä pitkä puolustusasema, joka tarkoituksena oli miinoittein ja rannikkotykein heikentää hyökkääjän kykyä liikkua ja toimia.

## Venäjän keisarikunnan rannikkotykistö 1914-1917 ilmatorjuntoineen Itämerellä

## Patterit
*№ 32, Muhu, Liivinmaan kuvernementti 
*№ 36, Muhu, Liivinmaan kuvernementti 
*№ 38, Muhu, Liivinmaan kuvernementti 
*№ 39, Muhu, Liivinmaan kuvernementti 
*№ 40, Saarenmaa, Liivinmaan kuvernementti
*№ 41, Saarenmaa, Liivinmaan kuvernementti
*№ 43, Saarenmaa, Liivinmaan kuvernementti
*№ 71, Kungsö, Ahvenanmaa 

## Lähteet
Meksikonkirkupöllönen

**Meksikonkirkupöllönen** (*Megascops seductus* aiemmin *Otus seductus*) on pöllöihin kuuluva lintu. Se on kotoperäinen Meksikossa, missä sillä on melko pieni elinalue läntisessä Keski-Meksikossa, jossa se on jokseenkin yleinen Jaliscossa, Colimassa, Michoacánissa, Morelasissa ja Guerrerossa.

Sen elinpiiriä ovat subtrooppiset ja trooppiset metsät ja pensastot.

## Lähteet
Dalai Lama Renaissance

***Dalai Lama Renaissance*** on vuonna 2007 kuvattu dokumenttielokuva, joka perustuu Tiibetin historiaan ja nykyisen dalai-laman elämään ja haastatteluihin. Elokuvan kertojana toimii Harrison Ford ja sen on ohjannut Khashyar Darvich. Elokuvassa esiintyvät Dalai Laman lisäksi muun muassa Amit Goswami, Vici Robin ja Fred Alan Wolf.

Elokuva voitti 12 palkintoa ja esitettiin yli sadassa maassa.

## Lähteet

## Aiheesta muualla
*
USS Pennewill

**USS Pennewill** (runkonumero DE-175) oli Yhdysvaltain  laivaston Cannon-luokan saattuehävittäjä toisessa maailmansodassa, jossa se suojasi Atlantilla saattueita. Alus oli nimetty William Ellison Pennewillin mukaan.

## Valmistus

Alus tilattiin Newarkista New Jerseystä Federal Shipbuilding and Drydock Companyltä, missä köli laskettiin 26. huhtikuuta 1943. Alus laskettiin vesille 8. elokuuta kumminaan Lucie Reilly Pennewill ja otettiin palvelukseen 15. syyskuuta ensimmäisenä päällikkönään John Edward Allen.

## Palvelus
Läpäistyään koeajot alus siirrettiin Trinidadiin saattuetehtäviin. Alus suojasi 20. marraskuuta saattueen TJ-15 Trindidadista Recifeen, jonne se saapui 5. joulukuuta. Alus kuului joulukuusta 1943 huhtikuuhun 1944 TG 42.2:een, jossa se suojasi saattueita Trinidadin ja Recifen välillä. Tuona aikana aluksella oli joitakin erikoistehtäviä kuten suojata 25.–27. joulukuuta Yhdysvaltain laivaston joukkojenkuljetusalus *[[USS State of Maryland]]ia* Trinidadista San Juaniin Puerto Ricoon ja 21.–22. tammikuuta brittiläistä tankkeria *Destinyä* Recifen edustalla TG41.4 tankkauksen aikana.

Alus saapui 26. huhtikuuta Bahiaan, josta se seuraavat kuukaudet partioi *[[USS Memphis (CL-13)|USS Memphisin]]* kanssa. Alus lähti 28. heinäkuuta Recifestä Nataliin, jossa se poistettiin Yhdysvaltain laivaston palveluksesta 1. elokuuta ja otettiin Brasilian laivaston palvelukseen.
 
## Bertioga

Brasilian laivasto nimesi aluksen *CTE Bertiogaksi* () runkonumerolla D-21. Alus palautettiin 30. kesäkuuta 1953 Yhdysvaltain laivastolle, joka antoi sen heti takaisin. Alus poistettiin 1975 Brasilian laivastoluettelosta ja romutettiin.

## Lähteet
*

### Viitteet
Turun–Ahvenanmaan vahvistettu asema

**Turun–Ahvenanmaan vahvistettu asema** oli osa Venäjän keisarikunnan merivoimien suunnitelmaa eurooppalaisen sodan varalta kesäkuulta 1912, ja sitä alettiin Saksan hyökkäyksen pelossa panna toimeen voimallisesti ensimmäisen maailmansodan alettua. Etelämmässä vastaavanlainen asema oli Muhun vahvistettu asema Vironmaan kuvernementissa.

Suunnitelma käsitti 18 rannikkopatteria, jotka sijoitettiin pääasiassa Krimin sodan päätteeksi 30. maaliskuuta 1856 Venäjän keisarikunnan ja sodan voittaneiden Osmanien valtakunnan, Ranskan keisarikunnan sekä Yhdistyneen kuningaskunnan kesken Pariisin rauhassa demilitarisoimalle Ahvenanmaalle. Mustanmeren osalta Venäjä oli ilmoittanut jo 1870, ettei se katso demilitarisoinnin koskevan Mustanmeren aluetta Pariisin rauhan mukaisesti. Ahvenanmaan osalta ei tiettävästi tuonkaltaista julistautumista irti rauhansopimuksen määräyksistä tehty ensimmäiseen maailmansotaan mennessä, jossa Ranska ja Yhdistynyt kuningaskunta olivat ententenä ja ympärysvaltoina Venäjän keisarikunnan liittolaisia, kun taas Osmanien valtakunta oli Saksan puolelle menneenä ja keskusvaltoihin liittyneenä Venäjänkin vihollinen.

## Esikunta-, huolto- ja johto-osat
*Turun-Ahvenanmaan vahvennetun aseman esikuntapäällikkö (esikunta) (), Turku
*Ranta-aseman tykistö, kuusi patteria ja varasto (), Ahvenanmaa
*Turun laivastopuoliekipaaši (), Turku
*Upseerien kiväärijoukkojen koulun rykmentti (), Ahvenanmaa
*Ahvenanmaan meripataljoona (), Ahvenanmaa
*Keisari Pietari Suuren merilinnoituksen maarintamaan kenttätykistön neljäs ja viides patteri (), Ahvenanmaa
*Ahvenanmaan autokomennuskunta (), Ahvenanmaa
*Viaporin linnoituksen pioneerikomppanian ja Viaporin linnoituksen miinapataljoonan komennuskunta (), Ahvenanmaa
*Vahvistetun aseman sotapoliisikomennuskunta ()
*Kaunasin linnoitussotalennätinkomppanian ensimmäinen, toinen, kolmas ja neljäs työjoukkue (), Turku

## Patterit
*№ 59, Örö, Dragsfjärd, 3 tai 4 × 120 mm (10/1915)
*№ 60, Örö, Dragsfjärd, 4 × 305/52 O (??/1916)
*№ 61, Örö, Dragsfjärd, 4 × 152/45 C (10/1915)
*№ 62, Utö, Korppoo, 4 × 152/45 C (05/1915)
*№ 63, Utö, Korppoo, 4 × 152/45 C (12/1915)
*№ 64, Utö, Korppoo, 4 × 75 mm (4/1915), 3 × 152 mm:n haupitsi (08/1916), 2 × 75 mm (08/1916)
*№ 64a, Utö, Korppoo, 2 × 75 mm (08/1916)
*№ 65, Ledsund, Lemland, 4 × 120 mm:n laivatykki (04/1916)
*№ 66, Storlobben, Föglö, 4 × 120 mm:n laivatykki (04/1916)
*№ 67, Katanpää, Kustavi, 4 × 152/45 C (09/1915)
*№ 68, Katanpää, Kustavi, 4 × 120 mm:n japanilainen tykki (04/1915)
*№ 69, Hamnö, Vårdö, 2 × 120 mm:n japanilainen tykki (07/1916)
*№ 70, Boxö, Saltvik, 2 × 120 mm:n japanilainen tykki (05/1916)
*№ 71, Mellantorp, Hammarland, 3 × 152/45 C (05/1916)
*№ 72, Kungsö, Jomala, 3 × 152/45 C (05/1916)
*№ 73, Frebbenby, Hammarland, 3 × 152/45 C (05/1916)
*№ 74, Sålis, Hammarland, 3 × 152/45 C (05/1916)

## Tukevat tykkiveneet
*Bobr ()
*Grozjaštšij ()
*Hivinets ()
*Hrabryj () 

## Tukevat kuljetusalukset
*Bierneborg ()
*Kivima ()

## Tukevat miinalautat
*Finbju ()
*Miinalautta 129, minonosets 129 () 

## Lähteet
DJ Felli Fel

**DJ Felli Fell** eli **James Andrew Corrine** on yhdysvaltalainen hip-hop -artisti, levytuottaja ja Los Angelesilaisen radiokanava KPWR:n DJ. Hän on tehnyt yhteistyötä muun muassa Pitbullin, Akonin ja Jermaine Duprin kanssa. Suosituin DJ:n lauluista on boomerang. Felli Felillä on levytyssopimus Island Recordsin kanssa.
LZ 58

**LZ 58**, joka on merkitty eri lähteissä myös **LZ-58** tai **L25**, oli Saksan laivaston jäykkä Zeppelin-ilmalaiva, jota käytettiin 14. marraskuuta 1915 alkaen 48 ensimmäistä matkaa Saksan maavoimien palveluksessa länsirintamalla lennonvarmistuspalvelun tuottamiseen, minkä jälkeen se siirrettiin Saksan laivastolle länsirintamalle tiedustelutehtäviin.

## Tekniset ominaisuudet
*nopeus: 96 km/h
*moottorit: 4 × 210 PS Maybach (Luftfahrzeug-Motorenbau-Gesellschaft, vuonna 1914 kehitetty moottori) 
**kuusi sylinteriä, vesijäähdytetty, kierrosluku 1&nbsp;200/min
**sylinterin halkaisija 160 mm
**iskun pituus 190 mm
**iskutilavuus kaikki kuusi sylinteriä yhteenlaskien 22&nbsp;921,06 cm3
**massa 414 kg
**polttoaineen kulutus 220 g/P.S./h
**voiteluaineen kulutus 13 g/P.S./h (L 3, L 16, Z IX, Z X)
*tilavuus: 31&nbsp;900 kuutiometriä
*suurin halkaisija: 18,71 m
*pituus: 163,3 m
*ensilento: 14. marraskuuta 1915 

Alus kuului samaan sarjaan kuin muut LZ 58 - LZ 88 -merkityt alukset.

Joillain lennoilla LZ 58:lla palveli Max Pruss, josta tuli myöhemmin LZ-129 Hindenburgin kapteeni.

## Lähteet
Alan Bergman

**Alan Bergman** (11. syyskuuta 1925 New York – 17. heinäkuuta 2025) oli yhdysvaltalainen elokuvamusiikin sanoittaja ja laulaja. Hän sanoitti runsaasti musiikkia vaimonsa Marilyn Bergmanin kanssa ja voitti urallaan kolme Oscar-palkintoa.

Bergman opiskeli Pohjois-Carolinan yliopistossa ja Kalifornian yliopistossa Los Angelesissa. Uransa alussa 1950-luvun alkupuolella hän työskenteli televisiossa lastenohjelmien ohjaajana. Vuonna 1958 Bergman meni naimisiin Marilyn Keithin kanssa. He alkoivat kirjoittaa yhdessä sanoituksia elokuvakappaleisiin, ja vuonna 1961 sai ensi-iltansa ensimmäinen heidän sanoittamaansa musiikkia sisältänyt elokuva *[[Näpit irti heilastani]]* (The Right Approach).

Vuonna 1967 Ray Charles nauhoitti Bergmanien sanoittaman ja Quincy Jonesin säveltämän tunnuskappaleen elokuvaan *[[Yön kuumuudessa]]* (In the Heat of the Night). Seuraavan vuoden *[[Thomas Crownin tapaus]]* -elokuvaan (The Thomas Crown Affair) kirjoitettu kappale ”The Windmills of Your Mind” oli Noel Harrisonin esittämänä kansainvälinen hitti ja voitti parhaan laulun Oscar-palkinnon. Laulun sävelsi Michel Legrand, josta tuli Alan ja Marilyn Bergmanin pitkäaikainen musiikillinen yhteistyökumppani, tuloksena muun muassa niin ikään Oscar-ehdokkaaksi yltäneet balladit ”What Are You Doing the Rest of Your Life?” (1969) ja ”How Do You Keep the Music Playing?” (1982). Bergmanit kirjoittivat yhdessä Marvin Hamlischin kanssa tunnuskappaleen vuoden 1973 elokuvaan *[[Parhaat vuotemme]]* (The Way We Were), joka nousi Barbra Streisandin esittämänä listaykköseksi ja voitti Bergmaneille toisen Oscar-palkinnon.

Hamlisch ja Bergmanit kirjoittivat vuoden 1978 elokuvaan *[[Samaan aikaan ensi vuonna]]* (Same Time Next Year) kappaleen ”The Last Time I Felt Like This”. Bergmanien sanoittama, Dave Grusinin säveltämä ja Stephen Bishopin laulama ”It Might Be You” elokuvasta *[[Tootsie – lyömätön lyyli]]* (Tootsie) nousi listoilla kymmenen kärkeen vuonna 1982. Seuraavana vuonna Bergmanit voittivat kolmannen Oscar-palkintonsa elokuvan *[[Jentl]]* (Yentl) musiikista.

Yhdysvaltain lauluntekijäakatemia myönsi Bergmaneille palkinnon elämäntyöstä vuonna 1995. Samana vuonna Berklee College of Music nimitti heidät kunniatohtoreiksi.

Vuonna 2000 Alan Bergman lauloi Diane Schuurin albumilla *Friends for Schuur*. Vuonna 2007 ilmestyi hänen oma albuminsa laulajana, *Lyrically, Alan Bergman*. Myöhemmin Bergman toimi Johnny Mercer -säätiön, The Artists’ Rights Foundationin sekä The Jazz Bakery -järjestön johtokunnissa. Bergmaneilla on yksi tytär, elokuvatuottaja Julie Bergman Sender.

## Lähteet
USS Reybold (DE-177)

**USS Reybold** (runkonumero DE-177) oli Yhdysvaltain  laivaston Cannon-luokan saattuehävittäjä toisessa maailmansodassa, jossa se suojasi Atlantilla saattueita. Alus oli nimetty John Keane Reyboldin mukaan.

## Valmistus

Alus tilattiin Federal Shipbuilding and Drydock Companyltä Newarkista New Jerseystä, missä köli laskettiin 3. toukokuuta 1943. Alus laskettiin vesille 22. elokuuta kumminaan John Reyboldin leski ja otettiin palvelukseen 29. syyskuuta ensimmäisenä päällikkönään A. B. Bradley Jr.

## Palvelus
Läpäistyään koeajot Bermudalla alus oli hetken Yhdysvaltain Atlantin laivastossa ennen saattueen suojaamista Rhode Islandilta Panaman kanavalle, josta alus lähti Norfolkiin vielä ennen vuoden loppua. Alus lähti 2. tammikuuta 1944 etelään liittyäkseen Yhdysvaltain 4. laivastoon. Se saapui 15. tammikuuta Recifeen, jonka jälkeen se suojasi Recifen ja Trinidadin välisiä saattueita. Toukokuun lopulla saattuepalveluksen keskeytti pelastusoperaatio. Heinäkuussa alus suojasi merireittä Brasiliasta Gibraltarille, jossa se oli 13. – 15. heinäkuuta ennen paluutaan Recifeen. Se saapui Recifeen 23. heinäkuuta aloittaen valmistautumisen aluksen siirtoon Brasilian laivastolle.

Alus poistettiin palveluksesta 9. elokuuta Natalissa ja luovutettiin 15. elokuuta Brasilialle.

## Bracuí

Brasilian laivasto nimesi aluksen *CTE Bracuíksi* () runkonumerolla D-23. Alus palautettiin 30. kesäkuuta 1953 Yhdysvaltain laivastolle, joka luovutti sen heti takaisin Brasilialle. Alus poistettiin 1973 Brasilian laivastoluettelosta. Se on sijoitettu museolaivaksi Rio de Janeiroon.

## Lähteet
*

### Viitteet
Pihkoon koulu

**Pihkoon koulu** on peruskoulu Kotkassa Pihkoon kylässä. Koulussa toimivat vuosiluokat 1–5 ja sen oppilasmäärä on noin 115 (2015). Koulun oppilaat tulevat Pihkoon, Kaukolan, Katajasuon, Jäppilän ja Pernoon alueelta. Koulun yhteydessä toimii myös päiväkoti.

## Historia

Vuonna 1954 liitettiin Kymistä Kotkaan laaja alue kunnan länsiosasta. Silloisen Sutelan koulupiirin Kymin puolelle jääneestä osasta perustettiin Pihkoon kansakoulupiiri vuonna 1955. Koulurakennus valmistui vuonna 1959. 1970-luvulla koulua laajennettiin ja uusi koulurakennus valmistui vuonna 1977. PIhkoon vanha koulu suljettiin sisäilmaongelmien vuoksi vuonna 2018 ja purettiin 2020. Samalle tontille valmistui uusi koulu vuonna 2022.

## Lähteet

## Aiheesta muualla

*Pihkoon koulun verkkosivut
Pojasta mieheksi (vuoden 2000 elokuva)

**Pojasta mieheksi** (engl. *The Kid* tai *Disney's The Kid*) on vuonna 2000 ensi-iltansa saanut fantasia-draamakomedia. Elokuvan pääosia esittävät Bruce Willis, Spencer Breslin, Emily Mortimer, Lily Tomlin, Chi McBride, Jean Smart ja Dana Ivey. Elokuvan on ohjannut Jon Turteltaub. Elokuva oli taloudellinen menestys ja voitti Young Artist Awardin vuonna 2001.

## Näyttelijät

Lähde: 

## Lähteet

## Aiheesta muualla
*
Ajokäsineet

**Ajokäsineet** ovat varsinkin moottoripyörän ajamisessa käytetyt suojakäsineet. Niiden käyttö voidaan määrätä laissa. Ranskan turvallisuusviraston mukaan paksut ajokäsineet vähentävät onnettomuuksien määrää tai vakavuusastetta 95&nbsp;prosentissa tapauksista.

Moottoripyöräkäyttöön suunniteltuja ajokäsineitä tehdään nahasta ja tekstiileistä. Nahkaiset ajokäsineet ovat yleensä lehmännahkaa, mutta kilpailukäyttöön valmistetaan käsineitä myös kengurunnahasta. Tekstiilikäsineet ovat yleensä vahvaa nailonkangasta.

## Nahkakäsineet

Nahkakäsineet ovat kestävämpiä kuin tekstiilikäsineet. Samoin ne ovat turvallisempia, sillä nahka kestää huomattavasti paremmin hankausta esimerkiksi asfalttia vasten. Nahkakäsineet saadaan vedenpitäviksi esimerkiksi Gore-Tex-kalvolla, mutta vedenpitävä kalvo huonontaa ajotuntumaa ja tekee käsineistä kuumat kesähelteillä.

## Katso myös
* Ajopuku
* Moottoripyöräkypärä 

## Lähteet

 
## Aiheesta muualla
Otsolan koulu

**Otsolan koulu** on peruskoulu Kotkassa nykyisessä Ristinkallion kaupunginosassa. Koulussa toimivat vuosiluokat 1–5 ja sen oppilasmäärä on noin 240 (2011). Koulun oppilaat tulevat Otsolan ja Ristinkallion alueelta. Koulun toiminnassa on liikunnallinen painotus.

## Historia
Otsolan koulu valmistui vuonna 1954 ja sen suunnittelivat arkkitehdit Martta ja Ragnar Ypyä. Koulurakennus rakennettiin silloisen Karhulan kauppalan itäosaan, jossa toisen maailmansodan jälkeen rakentaminen lisääntyi voimakkaasti. Koulu sijaitsee alun perin vuonna 1938 valmistuneen uuden maantien eli nykyisen valtatien 7 vieressä. Asutusalueen kasvaessa koulun tilat eivät enää riittäneet, jolloin muun muassa kuudensia luokkia piti siirtää naapurikouluihin. Koulun laajennus toteutettiin vuosina 1985–1987. Koulun oppilasmäärä on ollut suurimmillaan noin 440 ja se oli 1990-luvun taitteessa Kotkan suurin ala-aste.

## Lähteet

## Aiheesta muualla
*Otsolan koulun verkkosivut
Kalle Koivisto

**Kalle Ilmari Koivisto** (s. 15. marraskuuta 1975 Helsinki) on suomalainen muusikko ja säveltäjä. Hän on Kemopetrol-yhtyeen perustajajäsen, kosketinsoittaja, säveltäjä ja sanoittaja. Vend-yhtyeessä hän soittaa rumpuja ja osallistuu kappaleiden säveltämiseen. Koivisto on tuottanut Calf-yhtyeen levyn.

Koivisto on säveltänyt musiikkia useisiin televisiosarjoihin ja elokuviin. Niistä ensimmäinen oli nuortensarja *[[Suolaista vettä]]*, mutta Koiviston varsinainen läpimurto tällä saralla oli animaatiosarja *[[Pasila (televisiosarja)|Pasila]]*. Muita Koiviston säveltämiä sarjoja ovat *[[Ihmisten puolue]]*, *[[Tohtori Kiminkinen]]*, *[[Puutarhaunelmia]]*, *[[Pasila 2.5 – The Spin-Off]]*, *[[Keisari Aarnio (televisiosarja)|Keisari Aarnio]]*, *[[Sunnuntailounas]]*, *[[Hullu – hullumpi – yläaste]]* (kaudet 5 ja 6) sekä *[[Bruno ja Pjarta]]*. Lisäksi hän on säveltänyt musiikin komediaelokuvaan *[[Napapiirin sankarit 2]]* sekä dokumenttielokuviin *[[Karpo (dokumenttielokuva)|Karpo]]* ja *[[Suomeen juurtuneet]]*. Koivisto sävelsi myös tv-sarjan *[[Roba]]* uuden tunnusmusiikin.

Koiviston isä on sarjakuvataiteilija Tarmo Koivisto.

## Lähteet
*Tommi E. Virtanen: Kohti suurta kuvaa Suomen Musiikintekijät 2.7.2020.
*
*About me Kalle Koiviston kotisivu
Teemu Nordman

**Teemu Kalevi Nordman** (s. 20. marraskuuta 1976 Salo) on suomalainen muusikko. Hän on ollut Kemopetrol-yhtyeen rumpali huhtikuusta 1999 lähtien. Nordman aloitti rumpujensoiton 15-vuotiaana.
Kotkan Kiri

**Kotkan Kiri** on kotkalainen urheiluseura, jolla on toimintaa joukkuevoimistelussa, jalkapallossa ja jääkiekossa. Kiri on Työväen Urheiluliiton jäsenseura.

Seuran alkuperäinen nimi oli Metsolan Kiri samannimisen kylän mukaan. Se perustettiin TUL:n jakautumisen ja Kotkan Riennon lakkauttamisen myötä Riennon Metsolan-alaosaston tilalle metsolalaisten omaksi seuraksi 28. maaliskuuta 1935. Nimi vaihdettiin Kotkan Kiriksi vuonna 1947.

Kiri pelasi jalkapalloa parhaimmillaan SM-sarjassa kaudella 1948. Se pääsi mukaan TUL:n seurojen liityttyä Palloliiton sarjoihin, mutta sijoittui 16 joukkueen sarjassa toiseksi viimeiseksi ja putosi yhden kauden jälkeen. Kausi 1949 toiseksi korkeimmalla sarjatasolla Suomensarjassa päättyi myös putoamiseen. Nykyisin Kirin joukkue pelaa Palloliiton Kaakkois-Suomen piirin sarjoissa. Kaudella 2014 Kiri pelasi Nelosessa.

Joukkuevoimistelussa Kiri on saanut Voimisteluliiton ja Nuoren Suomen Sinettiseura-tunnuksen osoituksena laadukkaasta nuorisotyöstään. Jääkiekossa seuralla on harrastekiekkotoimintaa.

Kirillä on Metsolassa seurantalo, Kirilä.

## Lähteet

## Aiheesta muualla

* Kotkan Kirin kotisivut
* Kotkan Kirin jalkapalloilijoiden sivusto
* Kotkan Kirin voimistelijoiden sivusto
KNM Valkyrien (A535, 1981)

**KNM Valkyrien** (runkonumero A535) oli Norjan laivaston rannikkopuolustuksen tukialus. Se on alkujaan rakennettu siviilialukseksi.

## Hankinta
Jääluokan ICE C vaatimukset täyttävä alus tilattiin Hatlø Verkstediltä, missä se laskettiin vesille 1981. Norjan kuninkaallinen laivasto osti aluksen 1994.

Aluksen uppouma on 3500 tonnia. Sen pituus on 68 metriä ja leveys 14,5 metriä. Aluksen syväys on 5 metriä. Huippunopeus on yli 16 solmua. Miehistöä aluksella tarvitaan vähintään 26 henkeä.

## Palvelus
Aluksella oli monipuolinen toimenkuva, johon kuului monia laivastolle suoritettavia tukitehtäviä kuten hinaajana toimiminen.

Alus poistettiin palveluksesta 2016.

## Lähteet
Sirppiahven

**Sirppiahven** (*Enoplosus armatus*) on Indonesiassa ja Australiassa tavattava aurinkoahvenkaloihin kuuluva kalalaji. Se on ainoa laji **sirppiahventen** heimossa (Enoplosidae).

## Koko ja ulkonäkö
Kooltaan sirppiahven kasvaa 23&ndash;50&nbsp;cm pitkäksi. Ruumiinmuodoltaan kala on korkea ja litteä. Kalalla on kaksi korkeaa selkäevää, joista takimmainen on sirpinmuotoinen. Selkäevissä on myös myrkyllisiä piikkejä. Vatsaevät ovat sirppiahvenella hyvin kookkaat. Suu on lajilla pieni ja myös hampaat ovat pienikokoiset. Väritykseltään sirppiahven on pohjaväriltään harmaa ja ruumiissa on mustia pystyraitoja tyypillisesti 7 tai 8 kappaletta. Nuoret sirppiahvenet ovat pitkulaisempia ja väritykseltään laikukkaita.

## Levinneisyys ja elintavat
Sirppiahvenia tavataan Indonesian rannikon läheisyydessä ja eteläisestä Australiasta. Ne elävät matalissa vesissä korkeintaan noin 100 metrin syvyydessä merenpinnasta. Nuoret kalat voivat elää jokien suistoissa ja aikuiset yksilöt ovat mereisiä. Tyypillistä elinympäristöä ovat koralliriutat ja meriheiniä kasvavat alueet. Sirppiahvenet liikkuvat tyypillisesti kookkaissa parvissa, mutta myös yksitellen ja erityisesti lisääntymisaikaan pareittain. Kutuaika kestää heinäkuulta elokuulle. Lajin ravintoa ovat äyriäiset ja madot.

Sirppiahvenia pidetään toisinaan akvaarioissa, mutta niiden arvo akvaariokaupassa on pientä. Niiden pitäminen akvaarioissa on kuitenkin yleistymässä. Se on myös hyvä ruokakala, mutta ei kaupallisesti kovin merkittävä.

## Lähteet
Lapin metsämuseo

**Lapin metsämuseo** sijaitsee Pöykkölän kaupunginosassa Rovaniemellä noin 3,5 kilometriä kaupungin keskustasta kaakkoon. Lapin metsämuseon toiminnasta vastaa Lapin Metsämuseoyhdistys ry.

Lapin metsämuseon alueelle on siirretty 1960-luvulta lähtien eri puolilta Lappia useita metsähistoriaan liittyviä rakennuksia ja rakennelmia.  Vanhimmat rakennukset ovat 1900-luvun alusta, uusimmat 1950-luvulta. Museo esittelee savotta- ja uittoelämää eri aikoina.

Metsähistorian erikoismuseona Lapin metsämuseo tallentaa Lapin metsien käytön historiaan, metsäkulttuuriin ja -perinteeseen liittyvää aineistoa. Museon perustehtäviin kuuluvat esineiden, valokuvien, arkistoaineistojen ja niihin liittyen tietojen tallentaminen ja säilyttäminen. 
Lapin metsämuseon kokoelmat ovat karttuneet jo viidenkymmenen vuoden ajan. Museon kokoelmissa on 2010-luvulle tultaessa noin 3000 esinettä, 43 000 valokuvaa ja jonkin verran arkistoaineistoa.

## Kantapuu-tietokanta
Kantapuu-tietokanta on Luston, Lapin metsämuseon, Pielisen museon, Nurmeksen museon, Möhkön ruukkimuseon, Verlan tehdasmuseon ja Suomen Metsästysmuseon yhteinen digitaalinen kokoelmatietokanta, josta voi hakea museoiden kokoelmatietoa sekä tilata kuvia. Kantapuussa voi myös antaa palautetta ja lisätietoja aineistosta museolle. Kantapuussa olevien kokoelmien tekijänoikeudet kuuluvat aineistoa säilyttävälle museolle.

Kantapuu-tietokanta sisältää jo kymmeniä tuhansia valokuvia, esineitä ja kirjallisuutta, joista suurin osa liittyy metsäkulttuuriin. Tietokanta kasvaa nopeasti digitoinnin edetessä. Kantapuun aineistoon voi tutustua myös Finnassa.

## Lähteet

## Aiheesta muualla

*Lapin metsämuseo
*www.kantapuu.fi 
*Lapin metsämuseon kokoelmia Finnassa
Marko Soukka

**Marko Kristian Soukka** (s. 8. helmikuuta 1977 Helsinki) on suomalainen muusikko. Hän on Kemopetrol-yhtyeen kitaristi ja Kalle Koiviston ohella sen toinen perustajajäsen. Soukka on soittanut kitaraa myös yhtyeessä Scarlet Youth ja Make-Out Motel.
USS McAnn (DE-179)

**USS McAnn** (runkonumero DE-179) oli Yhdysvaltain  laivaston Cannon-luokan saattuehävittäjä, joka palveli toisessa maailmansodassa Atlantilla suojaten saattueita.

## Valmistus

Alus tilattiin Federal Shipbuilding and Drydock Companyltä Newarkista New Jerseystä. Sen köli laskettiin 17. toukokuuta 1943 ja Donald Roy McAnnin mukaan nimetty alus laskettiin vesille 5. syyskuuta kumminaan Ethel Marie McAnn. Alus otettiin palvelukseen 11. lokakuuta New Yorkissa ensimmäisenä päällikkönään Charles F. Hooper.

## Palvelus
Koeajojen päätyttyä Bermudalla alus partioi Yhdysvaltain itärannikolla Newportista Rhode Islandilta Charlestoniin Etelä-Carolinaan, kunnes se lähti 19. joulukuuta 1943 saattueen mukana Panaman kanavalle. Alus saapui Coco Soloon 26. joulukuuta, mistä se jatkoi matkaansa 31. joulukuuta Key Westiin. Alus saapui 3. tammikuuta 1944 Key Westiin, jossa se oli osa laivaston kaikuluotain koulua kouluttaen sukellusveneentorjuntaa.

Alus liitettiin 21. hävittäjäviirikköön, jonka mukana se partioi Karibialla 29. helmikuuta alkaen. Se liittyi 5. maaliskuuta saattueeseen TJ25 Trinidadista Recifeen. Alus pelasti 15. maaliskuuta Brasilian rannikolla mereen pudonneen B-17 -pommikoneen miehistön ja se saapui seuraavana päivänä Recifeen. Alus liittyi 2. huhtikuuta saattueeseen JT27 Trinidadiin, jonne se saapui 12. huhtikuuta. Seuraavien kolmen kuukauden ajan alus teki kolme matkaa Karibialta Brasiliaan. Se vapautui tehtävästä 12. heinäkuuta ja neljä päivää myöhemmin alus lähti Recifesta suojaten *[[USS Memphis (CL-13)|USS Memphisiä]]*. Alukset partioivat Etelä-Atlantilla etsien Saksan laivaston sukellusveneitä ja ne palasivat Recifeen 30. heinäkuuta.

*McAnn* lähti Nataliin, jonne se saapui 10. elokuuta. Alus poistettiin Yhdysvaltain laivaston palveluksesta 15. elokuuta ja se siirrettiin Lend-Lease-ohjelman perusteella Brasilialle vielä samana päivänä.

## Brasilian laivaston ''CTE Bauru''

Alus liitettiin 16. elokuuta Brasilian laivastoon nimellä *CTE Bauru* () runkonumerolla D-18. Alus palautettiin Yhdysvaltain laivastolle 30. kesäkuuta 1953 ja se annettiin heti takaisin osana Mutual Defence Assistance Pactia. Alus poistettiin 1982 Brasilian laivastoluettelosta ja sijoitettiin museoon samana vuonna.

## Lähteet
*

### Viitteet
Gustaf Wideskog

**Gustaf Selim Wideskog** (sukunimi vuoteen 1921 *Gustafsson*; 23. toukokuuta 1903 Ömossa, Siipyy – 7. elokuuta 1955 Tukholma) oli suomalainen ruotsin kielellä kirjoittanut kirjailija.

Wideskogin vanhemmat olivat kansakoulunopettaja Selim Gustafsson ja Hilma Alexandra Koskinen. Hän toimi aluksi muutaman vuoden ajan liikealalla Siipyyn osuusliikkeen Ömossan-sivuliikkeen hoitajana. Myöhemmin hän toimi Syd-Österbotten-, Kaskö Tidning- ja Österbottningern-lehtien avustajana. Wideskog kirjoitti kolme romaania, yhden runokokoelman sekä suuren määrän lehdissä julkaistuja novelleja, pakinoita, artikkeleita ja runoja. Hän käytti nimimerkkejä *Bläckhandsken*, *Code*, *Fågel Blå*, *G. Wdskg*, *Pennfäktaren*, *Pennskaftet*, *Positivhalaren*, *Reflex*, *Sekretär*, *Service* ja *Spärrhaken*.

Wideskog muutti 1950 Tukholmaan ja työskenteli siellä varastomiehenä *Arvid Ingströms Pumpfabrik*-nimisessä yrityksessä. Hänet löydettiin hukkuneena Nybrokajenin luota elokuussa 1955.

## Teoksia
* *Konstnärsblod* : roman.     Fram, Vasa 1925
* *Dikter*.    Söderström, Helsingfors 1930
* *Mot en ny vår* : roman.    Halls förlag, Jönköping 1947
* *När vårstormar gny* : roman.    Halls förlag, Jönköping 1948

## Lähteet
* 
* Svenskösterbottniska författare : Gustaf Wideskog (1903–1955)
* Gunnar Nybon : Två märkliga livsöden. Anteckningar om sidebyborna Hilma Stockhammar och Gustaf Wideskog
Deluxe

**Deluxe** (SPI20CD) on Xysman rock-albumi, jolla yhtye esitteli tyylinsä kehitystä grindcoresta tyylikkäämpään, mutta myös toisaalta rokkaavampaan indierockin suuntaan ollen tällä levyllä tyylin kehittämisen pioneeri. Levystä on ilmestynyt uusintapainos (SVR 081) 2011 vinyylimuodossa. Uusintapainoksen juhlistamiseksi ja promotoimiseksi Xysma esiintyi Turussa marraskuussa 2011 loppuunmyydyllä keikalla, jolla vierailevana kitaristina 2006 kuolleen Toni Straniuksen tilalla soitti Samae Koskinen.

## Kappaleet
**A-puoli**
# 
# 
# 
# 
# 
# 

**B-puoli**
#
# 
# 
# 
# 

## Tuottaja
* Jani "Roop" Lankinen

## Muusikot
*Joãnitor Mustaco tai Joãnitor Lottone eli Jani Helge Muurinen: laulu
*Thee Stranius tai Minister Stranius eli Toni Stranius: kitara, laulu
*Mr. Lawny tai Foreigner Lawny eli Olli Nurminen: kitara, laulu
*Marvellous S. Safe tai Orvis Goodnight eli Teppo Pulli: rummut
*Heavenly tai Gablo Heavenly tai Charles eli Kalle Taivainen: basso, laulu

### Vierailevat muusikot
*S. Majamäki
*Otra
*Jere 
*J. Lehtisalo

## Lähteet

## Aiheesta muualla
* 
*
Iida Piiroinen

**Iida Piiroinen** (31. joulukuuta 1889 Kontiolahti – 18. tammikuuta 1956 Liperi) oli suomalainen runoilija.

## Teoksia
* *Valittuja runoja*.      I. Piiroisen lapset, Liperi 1977 

## Lähteet
* 
* Pohjoiskarjalaisten nykykirjailijoiden matrikkeli : Iida Piiroinen
USS Herzog

**USS Herzog** (runkonumero DE-178) oli Yhdysvaltain  laivaston Cannon-luokan saattuehävittäjä toisessa maailmansodassa, jolloin alus suojasi Atlantilla saattueita. Alus oli nimetty William Ralph Herzogin mukaan.

## Valmistus

Alus tilattiin Federal Shipbuilding and Drydock Companyltä Newarkista New Jerseystä, missä köli laskettiin 17. toukokuuta 1943. Alus laskettiin vesille 5. syyskuuta kumminaan William Herzogin äiti Alice A. Herzog ja otettiin palvelukseen 6. lokakuuta ensimmäisenä päällikkönään J. C. Toft Jr.

## Palvelus
Vastaanottotestit läpäistyään alus lähti 29. marraskuuta 1943 New Yorkista suojaten *Arielin* Länsi-Intiaan ja takaisin. Palattuaan 18. joulukuuta alus aloitti saattuepalveluksen suojaten saattueen Karibianmeren poikki Panaman kanavalle, jonne se saapui 27. joulukuuta. Alus oli myös reiteillä Brasilian Recifeen ja Trinidadiin.

Alus kuului 14. huhtikuuta – 14. heinäkuuta 1944 Etelä-Atlantille sijoitettuun Task Group 41.6:een. Se suojasi saattuetukialus *[[USS Solomons]]ia* etsittäessä Saksan laivaston sukellusveneitä. Alus pelasti lentokoneen upottaman sukellusveneen miehistön 15. kesäkuuta, jonka jälkeen se vieraili Recifessä 23. kesäkuuta. Alus teki toisen purjehduksen osaston mukana palaten Recifeen 16. heinäkuuta.

Alus siirtyi 28. heinäkuuta Brasilian laivaston tukikohtaan Nataliin, jossa se poistettiin palveluksesta. Alus lainattiin Brasilian laivastolle osana lend-lease sopimusta 1. elokuuta 1944.
 
## Brasilian laivaston ''CTE Beberibe''

*Herzog* nimettiin *CTE Beberibeksi* () runkonumerolla D-19. Alus palautettiin 30. kesäkuuta 1953 Yhdysvaltain laivastolle, joka luovutti sen heti takaisin. Alus ajoi karille 1966 ja romutettiin 1968.

## Lähteet
*

### Viitteet
Stay the Night

**Stay the Night** voi viitata seuraaviin asioihin:

* ”Stay the Night”, Alcazarin kappale
* Stay the Night, alternative pop/punk-yhtye
* ”Stay the Night”, Benjamin Orrin kappale
* ”Stay the Night”, Billy Oceanin kappale, levyttänyt myös La Toya Jackson
* ”Stay the Night”, Chicagon kappale
* ”Stay the Night”, Ghostsin kappale
* ”Stay the Night”, IMxin kappale
* ”Stay the Night”, James Bluntin kappale
* ”Stay the Night”, kappale 98 Degreesin albumilta *[[Revelation (98 Degreesin albumi)|Revelation]]*
* ”Stay the Night”, kappale Brian McKnightin albumilta *[[Brian McKnight]]*
* ”Stay the Night”, kappale Mariah Careyn albumilta *[[The Emancipation of Mimi]]*
* *[[Stay the Night (albumi)|Stay the Night]]*, albumi Jane Olivorilta, tai sen nimikappale
* *Stay the Night*, EP ja kappale Millionairesilta
* ”Stay the Night”, Zeddin ja Hayley Williamsin kappale vuodelta 2013
* *[[Intohimon yö]]* (), vuoden 1992 elokuvassa esiintyy Fred Thompson.
Mussalon koulu

**Mussalon koulu** on peruskoulu Kotkassa Mussalon saarella. Koulussa toimivat yleisopetuksen vuosiluokat 1–5. Koulussa toimii myös erityisluokkia.

Mussalon koulu sijaitsee Mussalon liikuntahallia vastapäätä. 

## Koulutilat

Mussalon kansakoulu aloitti toimintansa vuonna 1902. Koulurakennus valmistui vuonna 1903, ja sitä laajennettiin vuonna 1923. Mussalon saaren suoraan Kotkansaareen yhdistävä Norssalmen silta valmistui 1980-luvulla, ja seurauksena Mussaloon syntyi runsaasti uutta asutusta ja Mussalon koulun oppilasmäärä kasvoi huomattavasti. Mussaloon rakennettiin tällöin uusi koulu eri paikkaan kuin vanha koulurakennus. Vanha puukoulu sijaitsee vanhan Etukylän alueella Suojakalliontiellä (), vanhassa koulussa toimi Kymijoen 4H-Yhdistyksen iltapäiväkerho vuoteen 2011 asti. Nykyisin vanha puukoulu on yksityisessä omistuksessa.

## Lähteet

## Aiheesta muualla
*Mussalon koulun verkkosivut
Lotto (Xysman albumi)

**Lotto** (SPI29CD) on Xysman albumi, jolla yhtye kehitti tyyliään yhä tietoisemmin indierockin suuntaan. Albumi sisältää brittipop-vaikutteita, psykedeelisiä hetkiä ja hard rockia. *Loton* on tuottanut Jani Lankinen, kuten myös aiempia Xysman levyjä. Brian De Palma käytti kappaletta ”Shortest Route” ohjaamassaan elokuvassa *[[Snake Eyes (elokuva)|Snake Eyes]]* (1998).

## Kappaleet
#
#
#
#
#
#
#
#
#
#

## Kokoonpano
* Janitor Mustasch – laulu
* Olivier Lawny – kitara
* Thee Stranius – kitara
* Dr. Heavenly – basso
* Marvellous Sidney Safe – rummut

## Lähteet

## Aiheesta muualla
* 
*
Tiutisen koulu

**Tiutisen koulu** oli Kotkan Tiutisen saarella sijainnut peruskoulu. Koulu sijaitsi Tiutisen keskiosassa Seuratien ja Alakoulukujan välissä. Koulussa toimivat esikoulu sekä vuosiluokat 1–6. Sen oppilasmäärä oli vuonna 2015, esiopetusoppilaat mukaan lukien noin 40. Syksyllä 2016 koulu lakkautettiin ja sen oppilaat siirtyivät Hakalan kouluun.

## Historia

Tiutisen kyläkokous esitti vuonna 1907 Kymin kunnan kuntakokoukselle oman kansakoulun perustamista, jonka kuntakokous hylkäsi. Kuntakokous hylkäsi myös uuden hakemuksen kolmen vuoden kuluttua, josta valitettiin Viipurin läänin kuvernöörille. Keisarillinen senaatti antoi päätöksen koulun perustamisesta ja koulu aloitti toimintansa vuonna 1912 Tiutisen työväentalosta vuokratuissa tiloissa. Koulurakennus valmistui vuonna 1913. Tiutisen koulussa opettajana toiminut Hulda Salmi toimi kansanedustajana vuosina 1910–1918.

Kotkan kaupunginjohtaja Henry Lindelöf esitti Tiutisen koulun lakkauttamista vuonna 2011, mutta Kotkan kaupunginhallitus torjui esityksen. Sama toistui vuonna 2013.

Helmikuussa 2016 koulun lakkauttamisesta tehtiin päätös äänin 26-25. Oppilaat siirtyivät syksyllä Hakalan kouluun.

Koulun rakennukset olivat vielä joulukuussa 2024 Kotkan kaupungin omistuksessa, mutta kaupunki on vuodesta 2019 lähtien pyrkinyt myymään ne.

## Lähteet

## Aiheesta muualla
*Tiutisen koulun verkkosivut
Duqu

**Duqu** on tietokonemato, joka löydettiin 1.9.2011. Madon uskotaan olevan läheistä sukua Stuxnetille. Mato on saastuttanut järjestelmiä useissa maissa, mutta on löytynyt erityisesti Iranista.

Budapestin Yliopiston alainen *The Laboratory of Cryptography and System Security (CrySyS)* Unkarissa, joka alkujaan haittaohjelman löysi, kirjoitti ja julkaisi Duquksi nimeämästä uhasta 60-sivuisen raportin. Symantec julkaisi myöhemmin saman raportin päivitetyn version.

Keskeisiä ominaisuuksia Duqulle ovat muun muassa ohjelmallinen näppäilyn tallentaja, joka tallentaa myös kaiken näytön sisällön, sekä etäkäyttöohjelma, jonka tutkijat uskovat antavan mahdollisuuden koneen täydelliseen hallintaan. Duqun varsinaiseksi tarkoitukseksi on kuitenkin uskottu olevan tunkeutuminen suojattuihin järjestelmiin käyttäen saman verkon kevyemmin suojattuja koneita alustana ja varastaa näistä näiden suojauksesta vastaavia sertifikaatteja.

## Yhtymäkohdat Stuxnetin kanssa
Symantec lausui omassa CrySyS raporttiin perustuvassa tutkimuksessa, että Duqu on rakenteeltaan lähes identtinen Stuxnetin kanssa, mutta haittaohjelman käyttötarkoitus on täysin eri. Symantec uskoo, että Duqun loi joko sama taho kuin Stuxnetin tai käytössä oli ainakin Stuxnetin lähdekoodi. F-Securen Mikko Hyppönen taas totesi, että Duqun kerneli on niin identtinen Stuxnetin kanssa, että heidän oma analyysijärjestelmänsä erehtyi luulemaan Duqua Stuxnetiksi.

Duqun hiljaisen asentumisen mahdollistaa aito, taiwanilaiselta C-Media -yritykseltä varastettu laitesertifikaatti. Sertifikaatti on sittemmin peruttu.

Yksi lähde, Dell SecureWorks, ei kuitenkaan usko Duqun olevan kytköksissä Stuxnetiin.

Haittaohjelma tunkeutuu järjestelmiin nk. nollapäivähaavoittuvuuden kautta, tässä tapauksessa TrueType-kirjasinjärjestelmän kautta. Myös Stuxnet käytti aiemmin tuntematonta heikkoutta hyväkseen; levitysalustana on toiminut Microsoft Word -asiakirja.

## Katso myös
* Stuxnet

## Lähteet
Shontelle

**Shontelle Layne** (s. 4. lokakuuta 1985) on barbadoslainen laulaja-lauluntekijä. Hän julkaisi debyyttialbuminsa *[[Shontelligence]]* Yhdysvalloissa marraskuussa 2008. Hänen toinen albuminsa *[[No Gravity]]* julkaistiin syyskuussa 2010. Hänen kuuluisimpia kappaleitaan ovat ”T-Shirt” ja ”Impossible”. Hän on sanoittanut Rihannan ”Man Down” -kappaleen.

## Studioalbumit
* 2009: *[[Shontelligence]]*
* 2010: *[[No Gravity]]*

## Aiheesta muualla
Magnus Krog

**Magnus Krog** (s. 19. maaliskuuta 1987 Høydalsmo) on norjalainen yhdistetyn hiihtäjä, olympiamitalisti ja joukkuekilpailun MM-mitalisti. 

Nuorten MM-kilpailuissa Krog voitti joukkuekilpailun pronssia vuonna 2007. Val di Fiemmen MM-kilpailuissa 2013 hän oli normaalimäen Gundersen-kilpailussa kymmenes. Normaalimäen joukkuekilpailusta Krog voitti hopeaa yhdessä Norjan joukkueen kanssa. Sotšin olympialaisissa 2014 hän saavutti normaalimäen Gundersen-kilpailussa pronssia ja voitti joukkuekilpailussa kultaa. Suurmäen kilpailussa hän oli kahdestoista. Lahden MM-kilpailuissa 2017 hän sai joukkuehopeaa ja parisprinttikilpailun hopeaa sekä sijoittui normaalimäen Gundersen-kilpailussa kymmenenneksi ja suurmäessä 11:nneksi.

Maailmancupissa Krog kilpaili ensimmäisen kerran Trondheimissa 6. joulukuuta 2008. Maailmancupin pisteille hän pääsi ensimmäisen kerran maaliskuussa 2011 Lahden kilpailussa, jossa hän sijoittui 18:nneksi. Ensimmäisen maailmancupin voittonsa hän saavutti 25. marraskuuta 2011 Kuusamossa. Hän on voittanut myös Lillehammerissa 6. joulukuuta 2015 ja Val di Fiemmessä 28. helmikuuta 2016. Lisäksi hän on sijoittunut seitsemän kertaa toiseksi ja kerran kolmanneksi (30.1.2019 mennessä). Kauden 2012–2013 kokonaispisteissä hän sijoittui 18:nneksi, kaudella 2013–2014 kymmenenneksi ja kaudella 2015–2016 kuudenneksi. 

Krog sijoittui kaudella 2010–2011 Continental Cupin kokonaispisteissä toiseksi.

## Lähteet
Olli Ruotsalainen

**Olli Ruotsalainen** (s. 13. lokakuuta 1994 Pori) on suomalainen jääpalloilija, joka pelaa tällä hetkellä kasvattajaseurassaan Porin Narukerässä.

## Ura
Ruotsalainen pelasi ensimmäisen Bandyliigaottelunsa kaudella 2011–2012 Mikkelin Kamppareita vastaan Porissa. Ruotsalainen on aiemmin edustanut Narukerän junioreita. Ensimmäisen Bandyliigamaalinsa Ruotsalainen teki Porvoon Akillesta vastaan 2. joulukuuta 2011 Porissa pelatussa ottelussa, jonka Narukerä voitti lukemin 4–1. Osuma oli ottelun voittomaali. Ruotsalaisen uran ensimmäinen ammattilaistason hattutemppu syntyi Narukerän kotikentällä, Porissa pelatussa Bandyliigan ottelussa Helsingin Botniaa vastaan tammikuun 7. päivänä vuonna 2012

Ruotsalaisen ensimmäisen Bandyliigakauden runkosarjan tehot olivat 12+2 (18 pelattua ottelua). Playoff-otteluiden pisteet olivat puolestaan 2+0 (5 pelattua ottelua). 

Maajoukkueessa Ruotsalainen esiintyi ensimmäistä kertaa kaudella 2010–2011, kun alle 17-vuotiaiden maailmanmestaruuskilpailut järjestettiin Varkaudessa. Pistesaldona kisoista Ruotsalaisella oli yksi maali viidessä pelaamassaan ottelussa.

Kaudella 2011–2012 Ruotsalainen oli alle 19-vuotiaiden maajoukkueen mukana maailmanmestaruuskilpailuissa jotka järjestettiin Porissa. Viidestä pelaamastaan ottelusta Ruotsalaisen pistesaldo oli 3+0.

Ruotsalainen valittiin kauden 2011–2012 Suomen parhaaksi alle 19-vuotiaaksi pelaajaksi nuoresta iästään huolimatta. Hän kuuluu myös kaudella (2012–2013) alle 19-vuotiaiden ikäluokkaan, ja näin ollen saa kutsun käydessä edustaa toistamiseen 19-vuotiaiden maajoukkuetta.

Kaudella 2012–2013 Ruotsalainen teki 17 pelaamissaan bandyliigaottelussa tehot 5+1 sekä 5 pelaamissaan playoff-ottelussa tehot 1+1. Hän edusti myös Suomen alle 19-vuotiaiden maajoukkuetta Norjan pääkaupungissa Oslossa järjestetyissä EM-kilpailuissa joissa mukana olivat Suomen lisäksi isäntämaa Norja, Ruotsi sekä Venäjä. Ruotsalaisen tehot 4 pelaamassaan maaottelussa olivat 2+0.

Elokuussa 2013 Ruotsalainen valittiin 23-vuotiaiden maajoukkueeseen Ruotsin Uppsalassa järjestettävään tuplamaaotteluun.

## Lähteet
* http://www.porinnarukera.fi/pelaaja.asp?id=45&joukkueid=25  
* http://www.finbandy.fi
* http://www.bandysidan.nu/ibdb/playerinfo.php?SpelareID=13203&sprak=sve&land=3

## Aiheesta muualla
* Pelaajakortti sivustolla www.porinnarukera.fi 
* Kansainvälinen pelaajakortti www.bandysidan.nu tietojärjestelmässä
* Uutinen alle 19-vuotiaiden maajoukkuevalinnasta sivustolla www.yle.fi
* Uutinen alle 19-vuotiaiden  maajoukkuevalinnasta sivustolla www.pori.fi 
* Uutinen alle 19-vuotiaiden  maajoukkuevalinnasta sivustolla www.urheilusuomi.com
* Ruotsalaisen haastattelu sivustolla www.u19bandy.com
* Uutinen 23-vuotiaiden maajoukkuevalinnasta sivustolla www.satakunnankansa.fi
Working Girl – tieni huipulle

**Working Girl – tieni huipulle** (*Working Girl*) on vuonna 1988 ensi-iltansa saanut romanttinen komediaelokuva. Elokuvan pääosia esittävät Melanie Griffith, Harrison Ford, Sigourney Weaver, Alec Baldwin ja Joan Cusack. Elokuvan on ohjannut Mike Nichols. Elokuva oli taloudellinen menestys ja se voitti Golden Globe -palkinnon vuonna 1988. Elokuvasta tehtiin myöhemmin 12-osainen minisarja vuonna 1990.

Elokuvassa topakka nuori sihteeri (Griffith) taistelee tympeän esimiehensä (Weaver) kanssa työ- ja rakkausasioissa (Ford).

Carly Simon palkittiin Oscarilla ja Grammyllä elokuvan laulusta ”Let The River Run”.

*[[The New York Times]]in* kriitikot valitsivat *Working Girlin* vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.

## Lähteet

## Aiheesta muualla
* 
* 
*
Niilo Ödman

**Niilo Henrik Ödman** (14. huhtikuuta 1901 Soini – 11. joulukuuta 1956 Kuopio) oli suomalainen näytelmäkirjailija, jalkapalloilija ja yleisurheilija.

## Teoksia
* *Jahvetti Korpela, Suur-Korpelan isäntä* : yksinäytöksinen näytelmä. Tammen näytelmiä 20. Tammi, Helsinki 1945 

## Lähteet
*
Bielkenstierna

**Bielkenstierna** oli Ruotsin ritarihuoneeseen introdusoitu vapaaherrallinen aatelissuku numero 28. Suku on Liivinmaalta kotoisin. Suku sammui mieslinjalta vuonna 1676. 

Suvun kantaisä on Hans Wijnman tai Wieman, joka eli vuonna 1490, oli liivinmaalaista aatelissukua. Hänen poikansa Klas Hansson Wijnman oli vuonna 1510 amiraali. Hänen poikansa Hans Clausson toimi Södermanlandin laamannina, lyötiin ritariksi Eerik XIV:n kruunajaisissa ja oli myös amiraali ja valtaneuvos. 

Hänen pojanpoikansa Hans Claesson nimitettiin amiraaliksi vuonna 1611 ja hänen poikansa Claes korotettiin Pyhäjoen vapaaherraksi vuonna 1652, jolloin alueen kylistä muodostettiin hänen vapaaherrakuntansa. Hänen poikansa everstiluutnantti Axel Bielkenstierna (1648– 1. heinäkuuta 1676 Öölannin meritaistelu) oli suvun viimeinen miespuolinen jäsen.

## Lähteet
*

### Viitteet
Mintsy

**Mintsy** () on maalaiskunta ja sen keskuskylä Novgorodin alueen Hvoinajan piirissä Venäjällä. Kylä sijaitsee Pesjoen varrella 18 kilometriä Hvoinajasta koilliseen. Kunnan pinta-ala on 373 neliökilometriä. Asukkaita on runsaat 500 henkeä (vuonna 2011).

Mintsyn kunta sijaitsee Valdain ylängön koillisosassa. Se rajoittuu idässä Hvoinajan piirin Kabožan, etelässä Dvorištšin, lounaassa Hvoinajan ja lännessä Ostahnovon kuntiin sekä pohjoisessa Vologdan alueen Tšagodoštšan piiriin. Seudulla on pieniä järviä, joista suurimmat ovat Buvykinskoje ja Svetloje. Hyötykaivannaisiin kuuluvat savi ja turve.

Keskuskylän lisäksi kuntaan kuuluu viisi kylää: Grišutino, Omošje, Paledi, Pogorelka ja Voronskoje. Lähes kaikki kuntalaiset asuvat Mintsyssä.

Mintsyn kautta kulkee Hvoinajan ja Pestovon välinen maantie. Kylästä on linja-autoyhteys Hvoinajaan ja Kabožaan. Seudun pääelinkeino maatalous, joka on erikoistunut maidon ja lihan tuotantoon. Maatalousyrityksiä on kaksi. Lisäksi on asukkaiden henkilökohtaisia aputalouksia.

Kuntakeskuksen palveluihin kuuluvat lastentarha, keskikoulu, kulttuuritalo, kirjasto, ensiapuasema ja neljä kauppaa. Nähtävyyksiä ovat muinaiset hautapaikat, vuonna 1874 rakennettu kirkko, kartano ja entisen paperitehtaan varastorakennus, 1900-luvun vaihteessa rakennettu Putilovin talo ja sairaalarakennukset.

## Lähteet

## Aiheesta muualla
* Mintsyn kunnan sivusto
Zarubino

**Zarubino** () on kylä Novgorodin alueen Ljubytinon piirin Ljubytinon kunnassa Venäjällä. Se sijaitsee Okulovkan ja Neboltšin välisen rautatien varrella 10 kilometriä Ljubytinosta kaakkoon. Kylän ohi kulkee myös Ljubytinon ja Borovitšin välinen maantie. Kylässä on 1400 asukasta (vuonna 2011).

Neuvostoaikana Zarubino oli kaupunkimainen taajama, jossa toimi Borovitšin tulenkestävien materiaalien kombinaatille savea tuottanut kaivos. Toiseksi suurin yritys oli Kirovin tehtaan konepaja. Kaivos suljettiin kannattamattomana vuonna 1991 ja konepaja lopetti toimintansa 2000-luvun vaihteessa. Vuonna 2004 paikkakunnan status alennettiin kyläksi.

Zarubino koostuu puutarhapalstojen ympäröimistä omakotitaloista ja matalista asuintaloista. Kylästä on linja-autoyhteys Ljubytinoon. Rautatiellä on henkilöliikennettä kahdesti viikossa. Palveluihin kuuluu lastentarha, keskikoulu, kulttuuritalo, kirjasto ja lastenkoti. Zarubinossa toimii myös Ljubytinon piirisairaala.

## Lähteet
Šerehovitši

**Šerehovitši** () on kylä Novgorodin alueen Ljubytinon piirin Ljubytinon kunnassa Venäjällä. Se sijaitsee Belajajoen varrella 10 kilometriä Ljubytinosta itään. Kylässä on 180 asukasta (vuonna 2011).

Novgorodin Bežetskin viidennekseen kuulunut Šerehovitši oli keskiajalta lähtien pogostan ja myöhemmin volostin keskus. Vuonna 1924 se liitettiin Belskojen (nykyisen Ljubytinon) volostiin. Kylällä on historiallisen asutuskeskuksen status. Sen nähtävyyksiä ovat Belajajoen luonnonmaisema, muinaiset hautakummut, Pokrovan kirkon jäännökset, vuonna 1876 avattu zemstvon sairaala ja entinen koulu.

Kylästä on linja-autoyhteys Ljubytinoon. Palveluihin kuuluvat kirjasto, ensiapuasema ja kauppa. Sairaalarakennuksissa toimii tuberkuloosiparantola.

## Lähteet
Kamenka (Ljubytino)

**Kamenka** () on kylä Novgorodin alueen Ljubytinon piirin Ljubytinon kunnassa Venäjällä. Se sijaitsee samannimisen järven rannalla 20 kilometriä Ljubytinosta koilliseen. Kylässä on 10 asukasta (vuonna 2011).

1500–1600-lukujen vaihteessa autioitunut Kamenka ja sen lähikylät luovutettiin vuonna 1660 Käkisalmen läänistä paenneiden karjalaisten asuttaviksi. Aleksandr Suvorovin isä osti ne valtiolta vuonna 1763. Sotapäällikkö itse kävi perintötilallaan ensimmäisen kerran vuonna 1784. Suvorovin pojanpoika lahjoitti kartanon sotainvalidien vanhainkodiksi vuonna 1879. Seudun karjalaisasutus venäläistyi lopullisesti 1900-luvun alussa.

Nykyään Kamenkalla on historiallisen asutuskeskuksen status. Sen tärkein nähtävyys on Suvorovin kartano kirkkoineen. Muita historiallisia kohteita ovat 1800–1900-lukujen vaihteessa rakennettu Fjodorovan kartano sekä kaksi vanhaa asuintaloa.

## Lähteet